চুপিসারে কি বিয়ে সারলেন অঙ্কুশ – ঐন্দ্রিলা!

কলকাতা: ভক্তদের মনে একটাই প্রশ্ন, কবে বিয়ের পিঁড়িতে বসবেন অঙ্কুশ – ঐন্দ্রিলা? আর সেই প্রশ্নকেই আরও উস্কে দেন এই যুগল ২০২৪ এর ডিসেম্বর মাসে। সোশ্যাল মিডিয়াতে ছড়িয়ে পড়ে একটি ভিডিও। যেখানে দেখা যায়, পোশাক শিল্পী অভিষেক রায়ের ফ্যাশন হাউসে অঙ্কুশ – ঐন্দ্রিলা পৌঁছে যান। আর সেই ভিডিও প্রকাশ্যে আসতেই দর্শকদের মনে একটাই প্রশ্ন, তাহলে কি অবশেষে বিয়ের পিঁড়িতে বসতে চলেছেন এই যুগল?

দর্শকদের মনে যখন এই প্রশ্ন ঘোরাফেরা করছে, ঠিক তখনই প্রকাশ্যে এলো একটি ছবি। যা দেখে, প্রশ্ন উঠতে শুরু করেছে ‘ কাউকে না জানিয়ে চুপিসারে বিয়ে সারলেন অঙ্কুশ – ঐন্দ্রিলা? ‘ ।

View this post on Instagram

A post shared by ROY CALCUTTA_OFFICIAL (@roy_calcutta_official)

যদিও ভক্তরা পুরো ভিডিওটি না দেখেই এই প্রশ্ন করে ফেলেন। ভিডিওর শুরুতেই অঙ্কুশ- ঐন্দ্রিলা কে বর কনে বেশে দেখা যায়। ভিডিওতে দেখা যাচ্ছে অভিনেত্রীর পরনে লাল টুকটুকে বেনারসি। সঙ্গে বাঙালিদের ঐতিহ্য কপালে চন্দনের উলকি। সোনার গহনায় অপরুপা বেশে, হাতে পান পাতা নিয়ে আছেন অভিনেত্রী। অন্যদিকে, অঙ্কুশের পরনে ঘিয়ে রঙের তসরের পাঞ্জাবি। ভিডিওর প্রথমে শুভদৃষ্টির ছবি সামনে আসে। কিন্তু ভিডিও আরেকটু এগোতেই দেখা যায় জুটিকে রিসেপশন লুকে! যেখানে অঙ্কুশ – ঐন্দ্রিলা রংমিলান্তি করে কালো রঙের শাড়ি এবং শেরওয়ানি পড়েছেন।

আর যা দেখেই স্পষ্টত বোঝা যাচ্ছে, এই বিয়ে কোন শুটের জন্য করা। যতই যুগল নিজেদের ইনস্টাগ্রামে হাতে হাত রেখে জীবনের নতুন পথ চলার প্রতিশ্রুতির কথা উল্লেখ করুন না কেন, আপাতত তাঁরা বিয়ের বন্ধনে আবদ্ধ হননি। বিয়ের জামাকাপড় কেনার ভিডিও পোস্ট করা থেকে শুরু করে বিয়ের এবং রিসেপশন লোকের ছবি শেয়ার করা সবটাই অভিষেক রায়ের ডিজাইনার কালেকশনের বিজ্ঞাপনের জন্য।

View this post on Instagram

A post shared by ROY CALCUTTA_OFFICIAL (@roy_calcutta_official)

তবে দর্শকদের মনে এখন একটাই প্রশ্ন কবে বিয়ের পিড়িতে বসবেন এই যুগল? এ বছরই কি বিয়ে করবেন?